Vilkiškių dvaras

Vilkiškių dvaras – buvęs dvaras Vilkiškių kaime (Šalčininkų rajonas), kairiajame Merkio krante. Rūmai – stačiakampis vienaukštis pastatas, iškilęs ant aukštos akmeninės pamūrės. Dvare įsikūręs Šalčininkų turizmo informacijos centras, prie Merkio įrengta poilsiavietė.Vilkiškių dvaras – Pelenės istorija. 2022-07-22, Salcininkai.lt (tikrinta 2024-06-07). Pirmas dvaro aukštas skirtas ekspozicijoms, seminarams, edukacinei veiklai, veikia administraciniai kabinetai.Vilkiškių dvaras – atgimęs naujam gyvenimui. 2023-06-20, Welovelithuania.com (tikrinta 2024-06-07). Aplink dvarą yra valstybės saugomas peizažinis parkas (3,3 ha), kuriame yra liepų ir ąžuolų alėjos, didingi maumedžiai.Vilkiškės ir Vilkiškių dvaras. Turizmas.lt (tikrinta 2024-06-07).

 Istorija 

Medinės architektūros dvarą Merkio slėnyje 1847 m. pastatė bajorai Dmochovskiai. Jie dvaro rūmus papuošė mezoninu su dviaukščiu portiku. Kiekvienas aukštas buvo paremtas kolonomis, į namus vedė platūs laiptai, nuo langų kaskadomis krito mediniai raižiniai. Rūmus juosė parkas su liepų ir ąžuolų alėjomis, didingais maumedžiais. Už dalyvavimą 1863 m. sukilime caro valdžia Dmochovskių dvarą konfiskavo.Vilkiškių dvaro sodyba. Pamatyklietuvoje.lt (tikrinta 2024-06-07).

Po II pasaulinio karo dvare veikė Vilkiškių pagrindinė mokykla, uždaryta 2008 m.Apie lietuvių kalbą Pietryčių Lietuvoje – iš 1986-ųjų archyvo. Voruta.lt (tikrinta 2024-06-07). Vėliau, apie 2022 m. dvaras restauruotas. 2024 m. kovo 6 d. ryte dvaras užsidegė.Užsidegė Vilkiškių dvaro sodyba. 2024-03-06, Lrt.lt (tikrinta 2024-06-07).

 Architektūra 

Dvaro rūmai pasižymi istorizmo laikotarpio medinės architektūros bruožais. Tai stačiakampio plano pastatas, kurio centrinėje dalyje virš stogo iškeltas dvipusis mezoninas. Pagrindiniame (pietvakarių) fasade – atviras dviaukštis prieangis su mezonino dalyje įrengtu balkonu. Stoge – tūriniai švieslangiai, strategiškai apšviečiantys pastogėje įrengtas erdves.Vilkiškių dvaras ant vaizdingo Merkio kranto. 2022-12-03, Bernardinai.lt (tikrinta 2024-06-07).

 Galerija 

 Šaltiniai 

 Nuorodos 
 Vilkiškių dvaro sodyba (Salcininkai.lt)
 Vilkiškių dvaro rūmų atgimimas (Niekonaujo.lt)
 Mediniai Lietuvos dvarai. Vilkiškių dvaras (Youtube.com)

Kategorija:Šalčininkų rajono dvarai